Bolesławiec

Bolesławiec (pol. Bolesławiec, miym. Bunzlau, śl.-miym.: BunzelKarl Weinhold, Beiträge zu einem schlesischen Wörterbuche, Wien, 1855) – miasto we dolnoślōnskim wojewōdztwie, we bolesławskim krysie, na prawym brzygu rzyki Bober, na połedniowym kraju Dolnoślōnskich Borōw. We latach 1975-1998 miasto administracyjnie noleżało do jelyniogōrskigo wojewōdztwa.


Podug danych ze 30. grudnia 2006. roku, miasto miało kole 40 800 miyszkańcōw.

Miasto mo fest dobrze zachowano strzedniowiyczny nec ulicōw. We strzodku głōwnego placu miasta - rynku stoji barokowy rathaus. Rynek mo ksztołt prostokůnta. Z jego krōtszych bokōw ôdchodzōm po dwie ulice, a ze dugszych po jednyj. Wzduż rynkowych pierzejōw a staromiejskich ulic idzie kamiyniczo zabudowa. Miasto ôkoloł ciōng ôbrōnnych murōw, poprzerzinanych miejskimi bramami, kere bōły trzi. Piyrszo u wylotu ulice Siyrpnia 1980 mianowała sie «Gōrno Brama», a drugo – u poczōntku ulice Kutuzowa, mianowała sie «Mikołajsko». Trzecio brama stoła u wylotu ulice Bolesława Prusa i mianowali ja «Dolnōm Bramōm».

*